Espi Tomičić
<s>Espi Tomičić (Zagreb, 1995.) književnik i dramaturg.</s><s>Autor je dramskih tekstova, kratkih priča i eseja.</s><s>Član je feminističkog kolektiva fAKTIV.</s>

<s>Životopis</s>

<s>Dramaturgiju upisuje na Akademiji dramske umjetnosti u Zagrebu 2015. godine, te završava dvosemestralni obrazovni program Centra za ženske studije u Zagrebu (2018.).</s><s>Sudjeluje u performativnoj akciji za obranu obrazovanja, tj. za stipendiranje.</s><s>Redoviti je suradnik MI2-MaMa.</s><s>Tijekom pandemije 2020. je interventno suorganizirao sustav solidarnosti za pomoć u dostavi hrane, ljekova i drugih potrepština za nezbrinute stare osobe u Zagrebu #JedniZaDruge, ali i objavljuje svoju prvu tiskanu publikaciju, te mu KUFER izvodi poetsku dramu on-line.</s>

<s>Profesionalni rad i nagrade</s>

<s>Prvo pa žensko tragikomedija o rodu (o jeziku) (2016.) postavljena je u Gradskom dramskom kazalištu Gavella na Danima Ogranka mladih.</s><s>U sklopu ciklusa radiofonskih izvedbi Plan za bijeg Tomičić ko-režira i su-izvodi radiofonsku izvedbu Nekoliko glasova nestalih u zraku (2016.).</s><s>Su-potpisuje scenariji za promo film i kronike Ganz festivala (2016.) u Teatru &TD.</s>

<s>Osvaja nagradu Centra za ženske studije za najbolji studentski rad - izvedbeni projekt Refleksije (2016.).</s><s>Zagrebačkom kazalištu mladih radi kao asistent dramaturga (Goran Ferčec) na predstavi Ljudski glas (2018.).</s><s>Na studentskom festivalu Desadu sudjeluje s dramskim tekstom Ne zaboravi pokriti stopala (2019.).</s><s>Izbor iz poezije uvršten mu je u Rukopise 42 - zbornik poezije i kratke proze mladih s prostora ex-YU 2019. godine.</s><s>Za dramski tekst Ne zaboravi pokriti stopala (2019.) dobiva Dekaničinu nagradu, a s istim tekstom pobjeđuje na natječaju portala Drame.hr za prijevod na engleski jezik.</s><s>Tekst je izabran i na EURODRAM-ovom natječaju (2020. godine) za originalni dramski tekst kao jedan od tri s najviše glasova.</s><s>Na Trećem programu Hrvatskog radija premijerno mu je izvedena radiodrama Ne zaboravi pokriti stopala 2020. godine.</s><s>Tekst Your Love Is King javno je izveden u sklopu projekta Budućnost je ovdje u Zagrebačkom kazalištu mladih 2020. godine.</s><s>Isti tekst je objavljen u tiskanom izdanju u nakladi Multimedijalnog instituta 2020. godine kao prvi dramski u MaMa-inoj maloj biblioteci.</s><s>Osvaja treću nagradu Marin Držić za 2019. godinu za tekst #ostavljamvamsvojekodoveihvalazaprijateljstvo ili #bitćesveokej.</s><s>Kao dio projekta Monovid-19 Stavi vodu za kavu je preveden i na poljski.</s>

<s>Sudjelovao je u pripremi nove produkcije BAD co. za EPK Rijeka2020.</s>

<s>Popis djela 
Prvo pa žensko, 2016.</s><s>Nekoliko glasova nestalih u zraku, 2016.</s><s>Refleksije, 2016.</s><s>Ne zaboravi pokriti stopala, 2019.
#ostavljamvamsvojekodoveihvalazaprijateljstvo ili #bitćesveokej, 2019.</s><s>Your Love Is King,  2020.</s>

<s>Nagrade i priznanja 
 Nagrada Centra za ženske studije za najbolji studentski (2016.) za Refleksije 
 Dekaničina nagrada ADU (2019.) za Ne zaboravi pokriti stopala 
 Osvaja natječaje portala Drame.hr (2019.) i EURODRAM (2020.) za Ne zaboravi pokriti stopala 
 Treća Nagrada za dramsko djelo "Marin Držić" (2019.) za tekst #ostavljamvamsvojekodoveihvalazaprijateljstvo ili #bitćesveokej</s>

<s>Intervjui i osvrti 
 Intervju za Telegram.hr
 Intervju za Radio 808 
 100% jutarnji.hr 
Intervju za Voxfeminae.net</s>

<s>Izvori</s>

<s></s>

<s>Hrvatski pjesnici
Hrvatski dramatici
Dobitnici nagrade za dramsko djelo Marin Držić
Espi, Tomičić
LGBT kultura u Hrvatskoj</s>

